केरल में मुख्यमंत्री आपदा राहत कोष की ओर से घोषणा की गई है कि और फंड जुटाने के लिए स्पेशल लॉटरी निकाली जाएगी। राज्य के वित्त मंत्री थॉमस इसाक ने शुक्रवार को यह जानकारी दी। उन्होंने बताया कि लॉटरी के टिकट की कीमत 250 रुपये होगी और 3 अक्टूबर को ड्रॉ निकाला जाएगा। इस लॉटरी का पूरा पैसा मुख्यमंत्री आपदा राहत कोष को जाएगा। आधिकारिक सूत्रों ने बताया कि गुरुवार रात तक राहत कोष में कुल 539 करोड़ की राशि जमा हो चुकी है।